De midlertidige mottakene for asylsøkere i Norge koster staten over 150 millioner kroner i måneden. Mange av disse millionene går til å huse flyktninger i Telemark, skriver VG.

I Telemark er det selskapene Hero Norge og Landsbygg Norge AS som har ansvaret for å drive transittmottakene. Hero driver mottakene på Gran Bolkesjø, Notodden hotell og Vrådal hotell. Landbygg Norge AS har ansvaret for mottaket på Morgedal hotell, viser oversikten til avisa.

Inntektene totalt er nærmere 3,4 millioner kroner i uka. Det betyr over 14,7 millioner kroner per måned.

Hero: Gran Bolkesjø har 154 flyktninger. Det koster 3,6 millioner i måneden.

Hero: Notodden hotell har 90 flyktninger. Det koser 2,1 millioner i måneden.

Hero: Vrådal hotell har 200 flyktninger. Det koster 4,6 millioner kroner i måneden.

Landsbygg Norge: Morgedal hotell har 184 flyktninger. Det koster 4,3 millioner i måneden.

– Stor fortjeneste

Roger Adolfsen, som er en av eierne i Hero Norge, sier til Klassekampen og VG at staten betaler for godt for akuttplassene.

– Markedets respons viser jo dette tydelig: Det er mange nye aktører som vil opprette akutte plasser sammenlignet med ordinære, og det er fordi fortjenesten er mye større. Men vi mener ordinære plasser er den desidert beste løsningen for asylsøkere i Norge, sier Brekke til VG.

Han legger ikke skjul på at selskapet tjener godt på akuttinnkvartering.